الحمد لله والصلاة والسلام على رسول الله وبعد بعد ما يعدي كزا يوم في رمضان بتلاقي نفسك بتسأل نفسك السؤال ده هو انا قلبي فين رمضان دخل والى الان مش حاسس بقلبي مش حاسس بان الروح ردت
في قلبي ولا حاسس بطعم الصلاة. المشكلة فين ؟ قبل ما نقول المشكلة فين ؟ احكي لك قصة صغيرة جدا. كان فيه راجل من الصالحين اسمه زو النون المصري زنون المصري ده كان ماشي في الشارع آآ مرة فشاف منظر عجيب. شاف ام
بتطرد ابنها برة الباب. تطرده برة البيت الولد عنيد. الولد مشاغب. والام غاضبة. الام طردت الولد برة البيت. الولد بعد ما اتقفل الباب ولقى نفسه قاعد لوحده في الشارع يبص يمين يبص شمال اكتشف ان هو ما لوش
ما لوش غير ان هو يرجع بيته تاني وجع وقف على الباب وقعد يبكي بحرقة شديدة بيقول يا اماه من يفتح لي الباب ازا انت اغلقت عني بابك يا اماه
من يؤويني ازا انت طردتيني يا اماه من يرضى عني بعد ان غضبت علي الام نزرت من الباب شافت ابنها غرقان في الدموع شعبان بيبكي بحرقة شديدة الام رغم الغضب ورغم كل شيء فتحت الباب
خدته بالحضن وبكت بكاء شديد وقالت له يا قرة عيني يا عزيز نفسي انت الزي حملتني على زلك انت الزي حملتني على زلك. لو اطعتني ما طردتك ولم تلق مني مكروها
هو ده زو النون المصري كان ماشي في الشارع بيقول اين قلبي؟ فلما شاف المشهد ده عرف ازاي يجيب قلبه هي المشكلة انك انت مش عارف تطرق باب الله صح
مش عارف تطرق الباب صح. احنا بنتعامل مع الموضوع كأنه موضوع بسيط. الموضوع كبير. انت تطلب امر عظيم لازم تحسن طرق الباب. لازم تحسن هزا الطلب من الله. الموضوع مش هينفع يكون دعاء باهت. انت محتاج قصة نداء
ونوحا اذ نادى ربه. زكريا از نادى ربه. ايوب از نادى ربه. اذ تستغيثون ربكم. امن يجيب المضطر ازا دعاه وانت بتطلب قلبك من ربنا وانت بتطلب حياتك من ربنا
عايزك يكون لك قصة نداء قصة استغاسة قصة مضطر ساعتها لما يطلع من قلبك الطلب ده من ربنا يا رب احيي قلبي في رمضان. يا رب ردني اليك يا رب رجعني لك
بنداء باستغاسة باضطرار ساعتها هييجي قلبك. ساعتها لما تعرف تطرق الباب هيتفتح لك مشكلتك مش ان الباب مقفول. مشكلتك انك انت مش عارف تطرق الباب صح؟ يا رب رد قلوبنا
في رمضان جزاكم الله خيرا السلام عليكم ورحمة الله